**OPĆINA KALNIK**

Trg Stjepana Radića 5, Kalnik

javnim oglasom na svojoj internetskoj stranici [www.kalnik.hr](http://www.kalnik.hr) objavljuje

**NATJEČAJ**

za idejno rješenje izvedbe brončanog reljefa

## Članak 1.

* 1. Natjecatelj (u daljnjem tekstu: autor) predlaže idejno rješenje izvedbe brončanog reljefa posvećenog Stjepanu Radiću, čiji će sastavni dio biti portret Stjepana Radića sa povijesnim simbolima njegove politike. Reljef se postavlja bočno na zid u okviru projekta uređenja Trga Stjepana Radića u Kalniku. Dimenzije zida su: širina 86 cm, dužina 290 cm i visina 360 cm. Shema zida iz projektne dokumentacije nalazi se u privitku ovog Natječaja i čini njegov sastavni dio.
	2. Natječaj je javan i otvoren za sudjelovanje svim likovnim umjetnicima, dizajnerima, slikarima i kiparima, te apsolventima akademije likovnih umjetnosti i dizajna.
	3. Autor se može natjecati s višeprijedloga.
	4. Autor će idejno rješenje izraditi u trodimenzionalnoj tehnici, gipsanom modelu u omjeru 1:10 i uz njega priložiti kratko tekstualno obrazloženje koncepta na hrvatskom jeziku. Moguće je priložiti detaljnija pojašnjenja ukoliko to autor smatra potrebnim. Po želji autora mogu se priložiti snimke trodimenzionalnog reljefa, skice u formatu A4, crteže, sve pripremljeno u digitalnom obliku.

## Članak 2.

2.1. Početak natječaja je srijeda 7.11.2018.

2.2. Rok predaje natječajnih radova je srijeda, 5.12.2018. do 14 sati ukoliko se rad predaje osobno, a u slučaju slanja poštom, pošiljka na pošti treba biti zaprimljena na isti datum do 14 sati.

Predaja natječajnih radova i adresa za slanje istih je: Općina Kalnik, Trg Stjepana Radića 5, Kalnik, 48267 Orehovec, s naznakom „NE OTVARAJ – natječajni rad reljef Stjepana Radića“.

## Članak 3.

3.1. Prispjele natječajne radove ocijenit će povjerenstvo Općine Kalnik (u daljnjem tekstu: Općina).

Na zahtjev povjerenstva Općine autor je u obvezi omogućiti osobnu prezentaciju idejnog rješenja.

3.2. Rezultat Natječaja objaviti će se na internet stranici Općine (*www.kalnik.hr*) i biti upućen autorima koji će sudjelovati u natječaju elektronskim putem na adresu koju su dužni navesti u svom prijedlogu.

## Članak 4.

 4.1. Svi radovi prijavljeni na Natječaj moraju biti originalni rad prijavljenog autora. Prijavom na natječaj i predajom natječajnog djela autor potvrđuje autorstvo svog djela, odnosno da je ovlašteni nositelj autorskih i srodnih prava i posjedovanje ovlasti za daljnje korištenje, izmjene i razradu natječajnog rada.

4.2. S autorom čiji rad po ovom Natječaju bude izabran kao najuspješniji, Općina će zaključit ugovor temeljem kojega Općina stječe isključivo pravo iskorištavanja autorskog djela (trajno, vremenski i prostorno neograničeno), iz ugovorenu naknadu autoru u iznosu 5.000,00 kn neto.

4.3. Općina se obvezuje isplatiti nagradu u roku od trideset (30) dana od datuma isporuke konačnog rješenja Općini. Nagrade se isplaćuju jedino na žiro-račun autora, odnosno pravne osobe nositelja autorskih prava i srodnih prava.

4.4. Za neprihvaćena idejna rješenja umjetnicima koji se jave putem ovog Natječaja neće se isplatiti obeštećenje za rad. U tom slučaju autori mogu u roku od mjesec dana od objave rezultata natječaja na Internet stranici Općine ([www.kalnik.hr](http://www.kalnik.hr)) preuzeti neizabrani rad na adresi Općine.

4.5. Troškove izrade natječajnog rada i slanja snosi autor.

4.6. Općina zadržava pravo neprihvaćanja ponuđenih prijedloga, pravo poništenja Natječaja u bilo koje vrijeme prije sklapanja ugovora o otkupu autorskog prava te ne snosi troškove za sudjelovanje autora u natječajnom postupku.

4.7. Smatra se da sudjelovanjem u Natječaju prijavljeni autori prihvaćaju sve uvjete iz istoga, te sukladno članku 6., stavku 1. točki a. Opće uredbe o zaštiti podataka (GDPR) 2016/679 Europskog parlamenta i Vijeća, te odredbom Zakona o provedbi Opće uredbe o zaštiti podataka („Narodne novine“ broj 42/18) daju privolu za obradu, objavljivanje svojih osobnih podataka i javno izlaganje natječajne dokumentacije za potrebe Općine.

## Članak 5.

5.1. Autori imaju pravo postavljati pitanja u vezi s Natječajem elektroničkom poštom na adresu: opcina-kalnik@kalnik.hr ili telefonski na broj 048/857-249.

 OPĆINA KALNIK

 Općinski načelnik

 Mladen Kešer, v.r.